proxectonos/corpus_dominio_legal_administrativo_tmp huggingface dataset:
29/06/2021 | Administración LocalMunicipal
Cabanas
Conta Xeral 2020

A Comisión Especial de Contas, en sesión celebrada o 22 de xuño de 2021, ditaminou a Conta Xeral do Concello de Cabanas correspondente ao exercicio económico 2020. O que se fai público, de conformidade co disposto no artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de Marzo, advertíndose que o prazo de quince días mais oito días hábiles, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Durante o antedito prazo poderá examinarse o expediente nas dependencias municipais en horario de atención ao público. Cabanas, 23 de xuño de 2021 O Alcalde, Carlos Ladra Brage
29/06/2021 | Administración LocalMunicipal
Zas
Convocatoria de contratación da brigada de incendios 2021: 4 peóns

Por Resolución núm.210/2021, de 22 de xuño, aprobáronse as bases para a contratación de 4 peóns da brigada de incendios do Concello de Zas e a formación dunha lista de substitución, a xornada completa. O prazo de presentación de instancias é de cinco días hábiles contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no Taboleiro de anuncios da sede electrónica do Concello, https://sede.concellodezas.org/opencms/es/informacion/. En Zas, a 23 de xuño de 2021 O Concelleiro delegado (Decreto delegación competencias nº 61/2021 de 17/02/2021) D. Óscar Lema Romero
29/06/2021 | Administración LocalMunicipal
Arteixo
Servizos Económicos
Aprobación definitiva do expediente de modificación de créditos 21/2021, suplemento de créditos 2/2021

A Corporación, en sesión plenaria celebrada o día 27 de maio de 2021, aprobóu inicialmente o Expediente de modificación de créditos 21/2021 (Suplemento de créditos 2/2021), que se tramitan dentro do vixente orzamento. O anuncio permaneceu exposto ao público mediante anuncio no BOP Nº 101, de data 1 de xuño de 2021, por período de quince días hábiles, non presentándose reclamacións ó efecto durante o citado período, polo que se procede a elevar a definitiva a súa aprobación mediante o presente anuncio no Boletín Oficial da Provincia, de conformidade co establecido no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e publícase, quedando o resumo do orzamento a nivel de capítulos como segue: O que se fai público para xeral coñecemento. Arteixo, 23 de xuño de 2021 Asinado dixitalmente.- Carlos Calvelo Martínez Alcalde-Presidente
29/06/2021 | Administración LocalMunicipal
Miño
Aprobación inicial da Ordenanza fiscal número 31, reguladora da imposición e ordenación da taxa pola utilización das vivendas municipais destinadas a alugueiro social do Concello de Miño

O Pleno da Corporación municipal do Concello de Miño, na sesión ordinaria celebrada o día 17 de xuño de 2021, acordou a aprobación inicial da seguinte ordenanza fiscal: – Ordenanza fiscal número 31, reguladora da imposición e ordenación de taxa pola utilización das vivendas municipais destinadas a alugueiro social do concello de Miño. De conformidade co establecido no artigo 49) da Lei 7/85, do 2 de abril, reguladora das Bases do Réxime Local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentase ningunha reclamación, o acordo elevarase automaticamente a definitivo, sen necesidade de acordo plenario. Miño, 22 de xuño de 2021. O alcalde Manuel Vázquez Faraldo
29/06/2021 | Administración LocalMunicipal
Zas
Convocatoria de contratacion da brigada de incendios 2021: xefe de brigada

Por Resolución núm.209/2021, de 22 de xuño, aprobáronse as bases para a contratación dun xefe de brigada de incendios do Concello de Zas e a formación dunha lista de substitución, a xornada completa. O prazo de presentación de instancias é de cinco días hábiles contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no Taboleiro de anuncios da sede electrónica do Concello, https://sede.concellodezas.org/opencms/es/informacion/. En Zas, a 23 de xuño de 2021 O Concelleiro delegado (Decreto delegación competencias nº 61/2021 de 17/02/2021) D. Óscar Lema Romero
29/06/2021 | Administración LocalMunicipal
Coristanco
Aprobación modificación créditos 4/2021 Expte. suplemento de créditos SC 1/2021

Aprobada definitivamente a Modificación de Créditos núm.4/2021 sobre o Orzamento do Concello de Coristanco correspondente ao exercicio 2020 prorrogado para o 2021, de aprobación dun Crédito Extraordinario (Expte. SC 1/2021). Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.103, de 3 de xuño de 2021, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 25 de xuño de 2021. Documento asinado electrónicamente por JUAN CARLOS GARCÍA POSE, Alcalde do Concello de Coristanco.
29/06/2021 | Administración LocalMunicipal
San Sadurniño
Anuncio dun prezo público

A N U N C I O PREZO PÚBLICO A Xunta de Goberno Local deste Concello, na sesión celebrada o día 21 de xuño de 2021, acordou, en cumprimento do previsto na Ordenanza fiscal n.º 19, xeral de prezos públicos, o establecemento dun prezo público pola realización da actividade Xeorutas 2021, durante os meses de xullo, agosto e setembro de 2021. O contido do acordo é o seguinte: “1.º.–Establécese un prezo público pola prestación do servizo de Xeorutas 2021. A obriga de pagamento derivará da participación nesa actividade e será esixible desde a data da comunicación da admisión á mesma.2.º.–O importe do prezo público terá unha tarifa única de 6 € por cada participante en cada unha das xeorutas que se organicen.3.º.–Declárase expresamente que o prezo proposto non cubre o custe do servizo a prestar, conforme á memoria unida á proposta, polo que unha parte do custo da actividade, cuantificada nun máximo de 617,10 €, deberá ser soportada polo Concello, existindo consignación suficiente para a cobertura deses gastos, na aplicación 334-22609.4.º.–O contido do presente acordo deberá publicarse no BOP e no taboleiro de anuncios, en cumprimento do indicado no artigo 3-3 da Ordenanza fiscal P-1, xeral de prezos públicos.” San Sadurniño, 22 de xuño de 2021. O alcalde Secundino García Casal
29/06/2021 | Administración LocalMunicipal
Miño
Aprobación inicial da Ordenanza reguladora das condicións e requisitos de acceso no procedemento de adxudicación e réxime de uso das vivendas de emerxencia social e vivendas de alugueiro social do Concello de Miño

O Pleno municipal do Concello de Miño, na sesión ordinaria celebrada o día 17 de xuño de 2021, acordou aprobar inicialmente a seguinte ordenanza: – Ordenanza municipal reguladora das condicións e requisitos de acceso no procedemento de adxudicación e réxime de uso das vivendas de emerxencia social e vivendas de alugueiro social do Concello de Miño. De conformidade co establecido no artigo 49) da Lei 7/85, do 2 de abril, de bases de réxime local, o expediente de referencia queda sometido a información pública e audiencia aos interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo as persoas interesadas examinar o dito expediente nas oficinas municipais, situadas na rúa da Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentara ningunha reclamación, o acordo elevarase automaticamente a definitivo, sen necesidade de acordo plenario. Miño, 22 de xuño de 2021. O alcalde Manuel Vázquez Faraldo
29/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.77103. Muro, portal e pintura. Concello de Aranga

Pedro Ruben Bakiri Vilchez, solicita de Augas de Galicia por atoparse nas marxes do río Mandeo e Vedoiro, a autorización de obras, na parcela de referencia catastral 001900900NH0001QI, no lugar de Seoane, parroquia de Aranga (San Paio), Concello de Aranga (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.77103. As obras solicitadas consisten na construción dun muro, colocación dun portal e pintado de fachada. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Aranga ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 22 de xuño de 2021 O xefe do servizo territorial Néstor Rodríguez Arias (sinatura dixital ao marxe)
29/06/2021 | Administración LocalMunicipal
Cambre
Convocatoria “Disfruta Cambre”. Anuncio da aprobación definitiva de bases

ANUNCIO Aprobación definitiva das bases de desenvolvemento e condicións da participación no plan de promoción da hostalería local “Disfruta Cambre” O Pleno municipal, na súa sesión ordinaria do día 29 de abril de 2021, acordou aprobar inicialmente as bases de desenvolvemento e condicións da participación no plan de promoción da hostalería local “Disfruta Cambre”, e os seus anexos, así como a súa convocatoria, e abrir un prazo de información pública e audiencia aos interesados de trinta días hábiles a partir do día seguinte á publicación do referido anuncio, co fin de que puideran presentarse as reclamacións e suxestións que estimasen oportunas, segundo o establecido no art.49 da Lei 7/1985, do 2 de abril, reguladora de bases de réxime local. O anuncio de aprobación inicial, xunto coas bases íntegras da convocatoria publicouse no Boletín Oficial da Provincia da Coruña núm.84, do 6 de maio de 2021. Expostas ao público durante trinta días, non se presentou ningunha reclamación ou suxestión, polo que, de conformidade co establecido no art.49 da Lei 7/1985, do 2 de abril, enténdense definitivamente aprobadas as Bases publicadas, dándose por cumprido o previsto no artigo 70.2 da Lei 7/1985, reguladora das bases do réxime local. Contra este acordo non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses, contados desde o día seguinte ao da publicación no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso - administrativa. Cambre, 23 de xuño de 2021. O concelleiro delegado da Área de Desenvolvemento Socioeconómico P. D. (R. A. núm.1323/2019, do 1 de xullo) Diego Alcantarilla Rei
29/06/2021 | Administración LocalMunicipal
Laxe
Aprobación inicial do proxecto de normalización de predios de varias parcelas

Por Resolución da Alcaldía núm.334/2021 de data 19/06/2021, aprobouse inicialmente o proxecto de normalización de predios nas parcelas catastrais 174, 175, 177 e 178 do polígono catastral 21 no núcleo rural de Boaño, parroquia de Traba, Laxe, polo que se somete ao trámite de información pública o dito proxecto por prazo de un mes, contado a partires da publicación de este anuncio no Boletín Oficial da Provincia (BOP). O Proxecto poderá consultase na páxina web do Concello de Laxe, www.concellodelaxe.com Laxe, 22 de xuño de 2021 O alcalde José Luis Pérez Añón
29/06/2021 | Administración LocalMunicipal
Coristanco
Aprobación modificación créditos 5/2021 de suplemento de crédito Expte. SC 2/2021

Aprobada definitivamente a Modificación de Créditos núm.5/2021 sobre o Orzamento do Concello de Coristanco correspondente ao exercicio 2020 prorrogado para o 2021, de aprobación dun Crédito Extraordinario (Expte. SC 2/2021). Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.103, de 3 de xuño de 2021, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 25 de xuño de 2021. Documento asinado electrónicamente por JUAN CARLOS GARCÍA POSE, Alcalde do Concello de Coristanco.
29/06/2021 | Administración LocalMunicipal
Cerdido
Resumo do presuposto exp.2021/T002/000005

En cumprimento do disposto no artigo 169 e 177 do Real Decreto Lexislativo 2/2004 polo que se aproba o Texto Refundido da Lei reguladora das facendas locais, procédese a publicar o resumo do presuposto resumido por capítulos, a día de hoxe, que se transcribe a continuación, despois da aprobación do expediente de modificación de créditos 2021/T002/000005, financiado co Remanente de Tesoureira. Cerdido, 23 de xuño de 2021 O Alcalde Benigno Galego Castro
29/06/2021 | Administración LocalMunicipal
Aranga
Secretaría - Intervención
Aprobación da conta xeral 2020

E D I C T O Formulada e rendida a Conta Xeral deste Concello correspondente ao exercicio 2020, e informada pola Comisión Especial de Contas, exponse ao público, cos documentos que a xustifican, na Secretaría desde Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artígos 116 da Lei 7/1985 reguladora das Bases do Réxime Local e 212 do Texto Refundido da Lei Reguladora das Facendas Locais aprobada polo Real Decreto Lexislativo 2/2004. Aranga, a 23 de xuño de 2021. O alcalde Asdo.: Alberto Platas Álvarez
29/06/2021 | Administración LocalMunicipal
Mugardos
Padrón de escolas municipais culturais e deportivas de maio 2021

Padrón polos servizos culturais, deportivos e de lecer maio 2021 Anuncio de cobranza do padrón, do mes de maio 2021, das escolas municipais culturais e deportivas. Anuncio de cobranza A resolución da Alcaldía núm.668/23.06.2021 aprobou o padrón fiscal correspondente ao mes de maio, do exercizo 2021 das escolas municipais culturais e deportivas. Exposición O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Recursos Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da le 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Período de cobro Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, do 17 de decembro, Xeral Tributaria. Asinado dixitalmente polo concelleiro delegado de Facenda, Persoal e Participación Cidadá, José Miguel Mahía Prados (Delegación da Alcaldía: R. A. 536/2021 de 24.05.2021). Mugardos, 23 de xuño do 2021.
29/06/2021 | Administración LocalMunicipal
Fene
Secretaría
Lista provisional persoas admitidas e excluídas praza de técnico/a de administración xeral

Asunto: Lista provisional persoas admitidas e excluídas praza de técnico/a de administración xeral Por Resolución da alcaldía do 28.06.2021 aprobouse a lista provisional persoas admitidas e excluídas para o proceso selectivo para a cobertura, mediante persoal funcionario de carreira, dunha praza de técnico/a de administración xeral oferta de emprego público do ano 2018. A resolución pode consultarse en https://fene.gal/portal-cidadan/index/gl e no taboleiro de edictos da sede electrónica do Concello de Fene (https://sede.fene. gal/opencms/gl/informacion/). Fene, 28 de xuño de 2021. O alcalde Asdo.: Juventino José Trigo Rey
29/06/2021 | Administración LocalMunicipal
Bergondo
Intervención
Aprobación inicial da modificación do Orzamento de 2021 mediante suplemento de crédito e crédito extraordinario 1_SC

O Pleno deste concello, na sesión extraordinaria que tivo lugar o día 22 de xuño de 2021, aprobou inicialmente a Modificación de Créditos núm.1_SC sobre o Orzamento do Concello de Bergondo de 2021, de aprobación de suplemento de crédito e crédito extraordinario, por un importe total de 477.973,74 euros. En cumprimento da lexislación vixente, o expediente exponse ó público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas a alcaldesa. No caso de que non se presenten reclamacións, considerarase a modificación definitivamente aprobada, debéndose publica-lo anuncio da aprobación definitiva co resumo por capítulos. Bergondo, 23 de xuño de 2021 A alcaldesa Asdo.: Alejandra Pérez Máquez
29/06/2021 | Administración LocalMunicipal
Coristanco
Aprobación da modificación de créditos 2/21 (Expte. crédito extraordinario CE 2/21)

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada definitivamente a modificación de créditos núm.2/2021 sobre o orzamento do Concello de Coristanco correspondente ao exercicio 2020 prorrogado para o 2021, de aprobación dun crédito extraordinario (Expte. CE 2/2021). Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.103, do 3 de xuño de 2021, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 25 de xuño de 2021. Documento asinado electrónicamente por JUAN CARLOS GARCÍA POSE, alcalde do Concello de Coristanco.
29/06/2021 | Administración LocalMunicipal
San Sadurniño
Ampliación da oferta de emprego 2021

A Alcaldía deste Concello ditou o de 22 de xuño de 2021 o Decreto 199/2021, co seguinte contido: a) Vista a Lei 7/1985, do 2 de abril, reguladora das bases do réxime local (LRBRL), e nomeadamente os seus artigos 21.1. g) e 91. b) Visto o Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, e nomeadamente o seu artigo 70. c) Vista a Lei 2/2015, do 29 de abril, de Emprego Público de Galicia, e nomeadamente os seus artigos 48 e 204. d) Vista a Relación de Postos de Traballo do Concello de San Sadurniño, aprobada polo Pleno da Corporación Municipal o 24 de setembro de 2020, (BOP nº 198 de 20/11/2020). e) Vista a aprobación do Orzamento xeral e do cadro de persoal para o exercicio 2021 no Pleno do 3 de marzo e a súa publicación definitiva no BOP nº 145 do 09/03/2021. f) Visto o informe do Servizo de Planificación e Recursos Humanos da Deputación provincial ao respecto da inclusión na OEP e posterior convocatoria de posto de traballador/a social, no cal se conclúe que a dita praza está vacante e pode ser incluída na oferta de emprego público. No uso das atribucións que me outorga a lexislación do réxime local, mediante o presente 1. Aprobar a ampliación da oferta de emprego público de persoal do Concello de San Sadurniño para o ano 2021, co seguinte contido: 2. Facer publica esta ampliación da oferta de emprego, mediante a súa publicación no taboleiro de anuncios da Corporación, e no Boletín Oficial da Provincia da Coruña, en cumprimento do artigo 70 do Real Decreto 5/2015, do 30 de outubro, polo que se aproba o texto refundido da Lei do Estatuto Básico do Empregado Público. San Sadurniño, 22 de xuño de 2021. O Alcalde, Secundino García Casal.
29/06/2021 | Administración LocalMunicipal
Arteixo
Servizos Económicos
Conta xeral 2020

E D I C T O Formulada e rendida a conta xeral do orzamento desta Corporación correspondente ao exercicio 2020 e ditaminada pola Comisión Especial de Contas, exponse ao público cos documentos que a xustifican, na Intervención desta entidade, durante quince días hábiles, contados a partires do seguinte ao da inserción do presente edicto no Boletín Oficial da Provincia, co obxeto de que os interesados podan examinala e formular por escrito os reparos e observacións que estimen oportunas, de conformidade co disposto nos artigos 116 da Lei 7/1985, do 2 de abril, reguladora das bases de réxime local, e 212.3 do Texto Refundido da Lei Reguladora das Facendas Locais. Arteixo, 23 de xuño de 2021. Asinado dixitalmente: Carlos Calvelo Martínez Alcalde-presidente
09/06/2021 | Administración LocalMunicipal
Sada
Alcaldía
Delegación especial para a autorización dun matrimonio civil o 08/06/2021

Esta Alcaldía, mediante o Decreto 1255/2021, do 02 de xuño, co obxecto de celebrar o matrimonio civil neste Concello entre don JOHANNES ADRIANUS GAYUBAR PARODY. e dona ANA MARIA MARGARITA BUHNILA FONTALVA o martes 08 de xuño do 2021, ás 13.00 horas, delegou o exercicio das atribucións para a súa autorización na concelleira desta Corporación dona Emiliya Ivanova Noemi Cristina Ezzerouali Raceala. O que se publica segundo o disposto no art.44.2 do Real Decreto 2568/1986, do 28 de novembro. Sada, o 03 de xuño do 2021 O alcalde, Óscar Benito Portela Fernández
09/06/2021 | Administración LocalMunicipal
A Laracha
Anuncio de aprobación definitiva de expedientes de expropiación urbanística

Aos efectos de dar cumprimento ao previsto no artigo 220.2 c) do Decreto 143/2016, de 22 de setembro, que aproba o Regulamento da Lei do Solo de Galicia, publícase no BOP a aprobación definitiva dos seguintes expedientes de expropiación urbanística: - Expropiación urbanística de terreos afectados polo Plan especial de ampliación de dous equipamentos educativos (actuación: Ampliación de instalacións do IES Agra de Leborís). Aprobado definitivamente pola Xunta de Goberno Local o día 24.8.2018. (EXP:2018/X999/000326). - Expropiación urbanística de terreos afectados polo Sistema Xeral de espazo libre no Castro de Montesclaros. Aprobado definitivamente pola Xunta de Goberno Local o día 22.11.2019. (EXP:2018/X999/000388). - Expropiación urbanística das parcelas afectadas pola Primeira fase de ampliación dos equipamentos do colexio Ramón Otero Pedrayo, Vial SX 86 (R/Buenos Aires- Lugar A Calzada). Aprobado definitivamente pola Xunta de Goberno Local o día 10.12.2020. (EXP:2020/U040/000001). - Expropiación urbanística de terreos afectados polas actuacións previstas no elemento arqueolóxico Pedra Fita ou Marco da Anta (Erboedo) sinaladas na modificación puntual nº4 do PXOM. Aprobado definitivamente pola Xunta de Goberno Local o día 15.4.2021. (EXP:2020/U040/000002). A Laracha, 3 de xuño de 2021. O Alcalde. Jaime Gonzalo Lobe Hohr.
09/06/2021 | Administración LocalMunicipal
Ferrol
Concellería de Benestar Social
Edito do padrón do servizo de axuda no fogar do mes de abril 2021

O día 20 de maio de 2021, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de abril do exercicio 2021. Por medio deste Edito procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Benestar Social e Patrimonio Histórico, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 31/05/2021 O Alcalde Ángel Manuel Mato Escalona
09/06/2021 | Administración LocalMunicipal
Ortigueira
Secretaría
Nomeamento de policía local como funcionario en prácticas no Concello de Ortigueira

Por Decreto da Alcaldía número 2021/0417 emitido na data 26/05/2021, resolveuse nomear a Don Esteban Francisco Martinez Esparza Muzo, con NIF ***8729** funcionario en prácticas do Concello de Ortigueira, da Escala de Administración Especial, Subescala de Servizos Especiais, Clase Policía Local, Grupo C1. O nomeamento como funcionario en practicas comezará a surtir efectos o día 31 de maio de 2021, data do inicio do curso selectivo de formación teórico-práctico na Academia Galega de Seguridade Pública. Para o nomeamento como Policía Local, funcionario de carreira, de conformidade co disposto no artigo 36 da Lei 4/2007, do 20 de abril, de coordinación das policías locais, será requisito indispensable a superación do curso selectivo de formación antes referido. Os policías en prácticas que non superen o curso selectivo perderán o dereito ao nomeamento como funcionarios de carreira. O que se fai publico para xeral coñecemento e aos efectos oportunos. Ortigueira, 3 xuño de 2021 Alcalde, Juan Vicente Penabad Muras.
09/06/2021 | Administración LocalMunicipal
Arzúa
Aprobación do padrón fiscal taxa servizo auga e saneamento

Tras confeccionarse e aprobarse os padróns de suxeitos pasivos da taxa por subminstración de auga, conservación de contadores e acometidas, correspondentes ao segundo bimestre de facturación do ano 2021, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dende o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao segundo bimestre do 2021 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, a 4 de xuño de 2021 Asdo. José Luis García López Alcalde-presidente do Concello de Arzúa
09/06/2021 | Administración LocalMunicipal
Ares
Modificación Ordenanza fiscal taxa distribución auga

Aprobada con carácter provisional na sesión plenaria ordinaria do día 31-05-2021 a modificación da Ordenanza fiscal reguladora da taxa por distribución de auga, incluídos os dereitos de enganche e utilización de contadores e instalación análogas, nos termos do artigo 17 do Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas locais, exponse a información pública polo prazo de trinta días para que os interesados poidan examinar o expediente e presentar reclamacións que estimen oportunas. En ausencia de reclamacións-alegacións o acordo entón provisional elevaráse automáticamente a definitivo. Ares, a tres de xuño de 2021. O Alcalde, Asdo. Julio Ignacio Iglesias Redondo.
09/06/2021 | Administración LocalMunicipal
Tordoia
Aprobación conta xeral 2020

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente ditaminada pola Comisión Especial de Contas, exponse ao público a Conta Xeral correspondente ao exercicio 2020, por un prazo de quince días, durante os cales e oito máis quen se estimen interesados poderán examinala e formular por escrito as reclamacións, reparos ou observacións que teñan por convenientes. En Tordoia, 04 de xuño 2021 Asdo.-Eduardo Antonio Pereiro Liñares Alcalde-Presidente
09/06/2021 | Administración LocalMunicipal
Bergondo
Secretaría
Aprobación definitiva do plan municipal de prevención e defensa contra os incendios forestais

O Pleno do Concello de Bergondo, na sesión ordinaria celebrada o 27 de maio de 2021, aprobou defintivamente o Plan Municipal de Prevención e Defensa contra os Incendios Forestais do Concello de Bergondo, logo de recibir o 20.05.2021, o informe favorable da Dirección xeral de defensa do monte da Consellería do Medio Rural, acompañando un exemplar do Plan municipal asinado. O documento definitivo pode consultarse co seguinte código de verificación: oNLo/h2uZSHopqY1fu5o na sede electrónica municipal (https://sede.bergondo. gal/opencms/gl/informacion/verificacion_documentos/), na páxina web municipal (www.bergondo. gal) e no Departamento de Urbanismo e Medio Ambiente do Concello de Bergondo. Bergondo, 3 de xuño de 2021 A alcaldesa Alejandra Pérez Máquez
09/06/2021 | Administración LocalMunicipal
Boimorto
Aprobación definitiva de expediente de modificación de créditos

EDICTO Aprobado definitivamente o expediente administrativo de modificación orzamentaria indicado, ao non presentarse ningunha reclamación no período de exposición ao público (15 días hábiles a partir da publicación no BOP da aprobación inicial), en aplicación do disposto nos artigos 169, 170, 171 e 179 do RD 2/2004, do 5 de marzo, polo que se aproba o Texto refundido da Lei reguladora das facendas locais e do RD 500/900, do 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no vixente orzamento para o ano en curso, os interesados/as debidamente lexitimados poderán interpor recurso contencioso-administrativo consonte ao establecido no artigo 171 do Texto refundido da Lei reguladora das facendas locais RD 2/2004, do 5 de marzo. Así mesmo, a presente modificación supón tamén a modificación do anexo de inversións do orzamento municipal do Concello de Boimorto para a vixente anualidade en curso. O que se fai público para xeral coñecemento e efectos. En Boimorto, 3 de xuño de 2021. A Alcaldía Asdo.: María Jesús Novo Gómez
09/06/2021 | Administración LocalMunicipal
Melide
Anuncio de aprobación inicial dos anexos I, II e III da Ordenanza municipal para a protección e conservación de camiños e vías públicas municipais en relación coas operacións de saca de madeira

ANUNCIO APROBACIÓN INICIAL DOS ANEXOS I, II E III DA ORDENANZA MUNICIPAL PARA A PROTECCIÓN E CONSERVACIÓN DE CAMIÑOS E VÍAS PÚBLICAS MUNICIPAIS EN RELACIÓN COAS OPERACIÓNS DE SACA DE MADEIRA O Pleno da Corporación, en sesión do 2 de xuño de 2021, acordou: “PRIMEIRO.–Aprobar os anexos I, II e III que se transcriben ao final deste acordo para a súa incorporación ao texto da “Ordenanza municipal para a protección e conservación de camiños e vías públicas municipais en relación coas operación de saca de madeira” aprobada definitivamente na sesión plenaria do 07/04/2021 (.)”. O que se somete a información pública e audiencia dos interesados, con publicación no Boletín Oficial da Provincia e taboleiro de anuncios do Concello, polo prazo de 30 días para que os interesados poidan presentar as reclamacións ou suxestións, que estimen oportunas. Publicado o anuncio no BOP, simultaneamente publicarase o texto dos anexos no portal web do Concello www.concellodemelide. gal mediante anuncio na sede electrónica. De non presentarse reclamacións ou suxestións no mencionado prazo, consideraranse aprobados definitivamente sen necesidade de acordo expreso polo Pleno e se procederá a súa incorporación ao texto da Ordenanza, publicándose xunto co texto íntegro desta para o seu xeral coñecemento no taboleiro de anuncios do Concello e no Boletín Oficial da Provincia. Así mesmo, estará a disposición dos interesados na sede electrónica deste Concello www.concellodemelide. gal e no portal web. Ademais, remitirase á Administración do Estado e ao Departamento correspondente da Comunidade Autónoma, no prazo de quince días, a certificación que acredite a aprobación definitiva dos anexos para a súa incorporación á Ordenanza, así como copia íntegra autenticada do expediente e non entrará en vigor ata que se publique completamente o seu texto e transcorrese o prazo previsto no artigo 65.2 que é o de 15 días hábiles a partir da recepción da comunicación do acordo de que dispoñen a Administración do Estado e ao Departamento correspondente da Comunidade Autónoma para formular o requirimento por infracción do ordenamento xurídico. Melide, 4 de xuño de 2021. O alcalde en funcións José Antonio Prado García
09/06/2021 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de maio 2021

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de maio 2021. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-Administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 3 de xuño de 2021 ó 13 de agosto de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 3 de xuño de 2021. O Alcalde, Manuel Ruiz Rivas
09/06/2021 | Administración LocalMunicipal
Boimorto
Exposición da conta xeral 2020

Exposición da conta xeral 2020 Formulada e rendida a conta xeral deste Concello correspondente ao exercicio 2020, e informada pola Comisión Especial de Contas en sesión do 31 de maio de 2021, exponse ao público, cos documentos que a xustifican, na Secretaría deste Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artigos 116 da Lei 7/1985, reguladora das bases do réxime local, e 212 do texto refundido da Lei reguladora das facendas locais, aprobada polo Real decreto lexislativo 2/2004. Boimorto, 3 de xuño de 2021. A alcaldesa Asdo.: María Jesús Novo Gómez
09/06/2021 | Administración LocalMunicipal
Pontedeume
Delegación da Alcaldía-Presidencia para casamento civil

(Expediente 2021/G003/000354) Con motivo da celebración de casamento civil o dÍa 04/06/2021 ás 13:00h, na Casa do Concello de Pontedeume, por Decreto nº 354/2021 ditado o 4 de xuño de 2021, esta alcaldía resolveu o seguinte: PRIMEIRO.- Delegar as funcións como oficiante do casamento de D. …//. e Rocio Guadalupe Chavarri De Moya. o día 04 de xuño de 2021 ás 13:00h, na Casa do Concello de Pontedeume, en Don José Simoes Couceiro, concelleiro do concello de Pontedeume. SEGUNDO.- Publicar a presente resolución no BOP. O que se publica en cumprimento do diposto no artigo 44.2 do real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Pontedeume, 4 de xuño de 2021 O Alcalde, D. Bernardo Fernández Piñeiro
09/06/2021 | Administración LocalMunicipal
Trazo
Presuposto municipal 2021

Acordo do Pleno do Concello de Trazo polo que se aproba inicialmente o Orzamento Municipal para o exercicio 2021. Aprobado inicialmente en sesión extraordinaria do Pleno deste Concello, de data catro de xuño de 2021, o Orzamento Municipal, Bases de Execución, e a relación de persoal funcionario, laboral e eventual para o exercicio económico 2021, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. De conformidade co acordo adoptado o Orzamento considerarase definitivamente aprobado, se durante o citado prazo non se presentan reclamacións. Trazo, 04 de xuño de 2021. A Alcaldesa, Asdo. Josefina Suárez López
09/06/2021 | Administración LocalMunicipal
Carnota
Información pública da conta xeral do orzamento 2020

ANUNCIO Información pública da conta xeral do orzamento 2020 En cumprimento do disposto no artigo 212 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e unha vez informe favorablemente pola Comisión Especial de Contas, en sesión do 27/05/2021, exponse ao público a conta xeral correspondente ao exercicio 2020, por un prazo de quince días, durante os cales as persoas que se consideren interesadas poderán presentar as reclamacións, reparos ou observacións que teñan por convenientes. Carnota, a 3 de xuño de 2021. O alcalde Juan Manuel Saborido Rama
09/06/2021 | Administración LocalMunicipal
Padrón
Modificación número 1 do nomeamento dos tenentes de alcalde do Concello de Padrón

En cumprimento do establecido nos artigos 46, 52 e 53 do Real decreto 2568/1986, do 28 de novembro, faise pública o seguinte Decreto do Alcalde número 386/2021, do 02-06-2021 Primeiro. Por Decreto do Alcalde número 420/2019, do 18 de xuño, nomeáronse aos Tenentes de Alcalde do Concello, entre eles don Wilson Ramiro Julen Azuero Lavios. Este acordo publicouse no Boletín Oficial da Provincia da Coruña número 120, do 27 de xuño de 2019. Segundo. O 19 de abril de 2021 don Wilson Ramiro Julen Azuero Lavios presenta no Rexistro Xeral de Entrada de Documentos escrito de renuncia ao seu cargo de concelleiro electo da Corporación Municipal do cal toma coñecemento o Pleno na sesión realizada o 3 de maio de 2021. Único. Considerando o establecido nos artigos 20.1. e 23.2 da Lei 7/1985, do 2 de abril, reguladora das bases réximen local (LBRL), no artigo 46 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF), e nos artigos 18º a 21º do Regulamento orgánico municipal (ROM) publicado no Boletín Oficial da Provincia número 27 do 3 de febreiro de 1998 (modificación publicada no Boletín Oficial da Provincia número 293º, do 21 de decembro de 2007), os Tenentes de Alcalde son un órgano necesario en todo Municipio e o seu nomeamento corresponde ao Alcalde, entre os membros da Xunta de Goberno Local, por resolución, polo que Primeiro. Modificar o Decreto 420/2019, do 18 de xuño, polo que se nomean aos Tenentes de Alcalde do Concello de Padrón, quedando do seguinte xeito pola orde que se indica: 1º. DON GERMAN MIGUEL MATTHES ABAUNZA.2º. DONA LUCIA NATALIA YLL MASSONE. Segundo. Dar traslado da presente resolución aos diferentes servizos municipais e dar conta do mesmo ao Pleno da Corporación Municipal na primeira sesión que se convoque. Terceiro. Ordenar a publicación da presente resolución no Boletín Oficial da Provincia da Coruña e notificala a todas as persoas interesadas coa indicación de que pon fin á via administrativa e contra a cal poderase interpoñer: · Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. · Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. · O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 3 de xuño de 2021 O Alcalde Asdo. Antonio Fernández Angueira
09/06/2021 | Administración LocalMunicipal
Miño
Anuncio de nomeamento de policía local funcionario en prácticas

Por Resolución da Alcaldía 412/2021, de data 24 de maio de 2021, procedeuse ao nomeamento de D. Bernardo Gabriel Pettitt Redfern, con D. N. I. ***9926**, como Policía Local, funcionario en prácticas do Concello de Miño, Escala Administración Especial, Subescala Servizos Especiais, Clase Policía Local, Grupo C, Subgrupo C1. O nomeamento como funcionario en prácticas comezará a surtir efectos o día 31 de maio de 2021, data na que dará comezo o curso selectivo de formación teórico-práctica na Academia Galega de Seguridade Pública. Para o nomeamento como Policía Local, funcionario de carreira, de conformidade co establecido no artigo 36 da Lei 4/20007, de 20 de abril, de Coordinación das Policías Locais, e artigos 15 e 16 do Decreto 243/2008, de 16 de outubro, polo que se desenvolve a Lei 4/2007, será requisito indispensable a superación do curso selectivo de formación teóricopráctico na Academia Galega de Seguridade Pública. En Miño, a 24 de maio de 2021 O Alcalde, Manuel Vázquez Faraldo
09/06/2021 | Administración LocalMunicipal
Melide
Aprobación da modificación dos artigos 4 e 5 da Ordenanza número 28.2 reguladora dos prezos públicos Campamento Urbano do Concello de Melide

Unha vez aprobado pola Xunta de Goberno Local de data 03/06/2021 a modificación dos artigos 4 e 5 da Ordenanza número 28.2 reguladora dos prezos públicos Campamento Urbano do Concello de Melide, acórdase a súa publicación para xeral coñecemento, quedando redactada a dita modificación nos seguintes termos: Nos campamentos de verán será necesario a inscrición por quendas enteiras, non sendo posible a inscrición por días soltos. O prezo público será de 16 euros/semanais para cada neno/a. Aquelas familias, con dous ou máis membros inscritos no campamento urbano, terán unha bonificación do 50% na tarifa de cada membro inscrito a partir do segundo. Aqueles nenos e nenas de familias con baixos ingresos no Concello de Melide, gozarán dunha bonificación do 100% cando o total dos ingresos da unidade familiar non superen o importe correspondente da RISGA. Deberán presentar no momento da inscrición un informe do/a traballador/a social do Concello de Melide que así o confirme. Para a admisión da praza seguirase o mesmo procedemento que no resto das solicitudes.1.- O Concello de Melide aprobará mediante Decreto da alcaldía a duración do campamento urbano, as quendas, o número máximo de participantes así como o prazo de inscrición.2.- As persoas interesadas en participar no campamento urbano deberán solicitalo previamente, presentando a correspondente inscrición no rexistro de entrada no concello e poderá facelo ata 5 días NATURAIS antes do inicio do campamento. Terán preferencia de acceso á praza aqueles solicitantes empadroados no Concello de Melide. Xunto coa solicitude deberá presentarse fotocopia do cartón sanitario do neno/a e o xustificante de ter feito o pagamento polas quendas solicitadas.2.- Unha vez comezado o campamento, a inscrición quedará aberta podendo solicitarse a baixa ou alta nas sucesivas quendas, sempre e cando se faga ata o mércores antes da semana en cuestión, por escrito e por rexistro de entrada no Concello de Melide.3.- Procederá á devolución do prezo público a aqueles inscritos que queden sen praza en algunha ou todas as quendas e tamén a aqueles que presenten baixa no prazo e na forma establecida (ata o mércores antes da semana en cuestión). Melide, 3 de xuño de 2021 O alcalde, José Manuel Pérez Penas